Diari Oficial de la Generalitat Valenciana


Sumari del DOGV 3944, del 21-02-2001 (2001/1174)

Informació pública del programa d'actuació urbanística integrada, del projecte de reparcel·lació i del projecte d'urbanització de les unitats d'actuació número 9.1 i 9.2 del Pla General d'Ordenació Urbana de Cox.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3944

Data del DOGV
:   21-02-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/1174


Organisme emissor
:   Ajuntament de Cox

Tipus de document
:   Anunci

Informació pública del programa d'actuació urbanística integrada, del projecte de reparcel·lació i del projecte d'urbanització de les unitats d'actuació número 9.1 i 9.2 del Pla General d'Ordenació Urbana de Cox. [2001/Q1174]
  
En compliment del que s'estableix en l'article 45, en relació amb els articles 46, 52 i 53 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmeten a informació pública durant 20 dies, el programa d'actuació urbanística integrada, el projecte de reparcel·lació i el projecte d'urbanització de les unitats d'execució número 9.1 i 9.2 del Pla General d'Ordenació Urbana de Cox, formulats pel mateix ajuntament, documents redactats per l'arquitecte Antonio Caparrós Gómez. El termini d'exposició es comptarà a partir del dia següent hàbil al de la publicació d'aquest edicte en el Diari Oficial de la Generalitat Valenciana, el qual s'anunciarà, així mateix, en un diari d'informació general editat a la Comunitat Valenciana.
  
Durant el període d'exposició s'admetran tant al·legacions com alternatives tècniques a la que conté el programa i, una vegada conclòs, els qui siguen o no propietaris dels terrenys i tinguen interés a competir pel fet de ser seleccionats com a adjudicataris del programa corresponent, podran presentar proposicions juridicoeconòmiques. Aquestes darreres, les proposicions juridicoeconòmiques, es presentaran durant els cinc dies següents al venciment del termini dels 20 dies esmentats adés.
  
Les alternatives tècniques es presentaran a la vista, amb la documentació expressada als apartats a) i b) de l'article 32 de la Llei Valenciana 6/1994, acompanyada, si escau, de projectes complementaris. Les proposicions juridicoeconòmiques es presentaran en plica tancada amb la documentació esmentada als apartats c) i d) de l'article 32 ja assenyalat.
  
Els terminis indicats anteriorment es prorrogaran per 20 dies addicionals, si durant els 10 primers dies d'informació pública alguna persona es compromet a presentar una alternativa tècnica substancialment distinta a la inicial i presta caució d'això en la quantia que reglamentàriament es determine. La pròrroga es farà constar a l'expedient, s'anunciarà al tauler d'anuncis de l'ajuntament i es comunicarà als qui pel fet de desconéixer-la, presenten pliques prematurament.
  
L'acte d'obertura de pliques es farà en la següent data hàbil a la conclusió del termini per a presentar-les, del desenvolupament i resultats del qual s'alçarà acta.